"Mamma mia" oli oma ajas  erakordne, julge ja intrigeeriv. Mäletan, kuidas kord isegi saatesse kutse sain. See oli siis, kui oma tollase ülemuse sünnipäeval end esimest korda elus tõeliselt purju jõin. Järgmisel päeval sain kõne samal peol käinud teletoimetajalt, kes tahtis, et osaleksin vestlusringis, teemaks naiste suhe alkoholiga. Korraks isegi sai edevus minust võitu ja sõbrannadki utsitasid tagant ("õelus" tulenevat ju sõnast "õde"), aga siis tõi seesama ülemus - meesterahvas mõistagi - mind maa peale: kas ma tahan elada kogu  ülejäänud elu, joodikupitser otsa ees?